
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                      Bucureşti, 20.02.2008
                      Nr.  PL-x 8/2008
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

        asupra proiectului de Lege privind aprobarea Ordonanţei de urgenţă a Guvernului nr.113/2007 pentru modificarea şi completarea Legii nr.211/2004
 privind unele măsuri pentru asigurarea protecţiei victimelor infracţiunilor

  În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă cu proiectul de Lege privind aprobarea Ordonanţei de urgenţă a Guvernului nr.113/2007 pentru modificarea şi completarea Legii nr.211/2004privind unele măsuri pentru asigurarea protecţiei victimelor infracţiunilor, trimis cu adresa  PL-X 8 din 4 februarie 2008, înregistrată sub nr. 31/36 din 5 februarie 2008.    
 Potrivit prevederilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 17 decembrie 2007.

Consiliul Legislativ a avizat favorabil iniţiativă legislativă, cu  unele observaţii şi propuneri, conform avizului nr. 1413 din 15 octombrie 2007.

Iniţiativa legislativă supusă dezbaterii are ca obiect de reglementare modificarea şi completarea Capitolul V din Legea nr. 211/2004 – „Acordarea de către stat a compensaţiilor financiare victimelor unor infracţiuni”, în sensul  lărgirii sferei infracţiunilor pentru care se acordă compensaţia financiară. Acest lucru era necesar a fi reglementat întrucât atât Directiva 2004/80/CE privind despăgubirea victimelor infracţiunilor, cât şi Convenţia Consiliului Europei privind despăgubirea victimelor infracţiunilor violente, adoptată la Strasbourg la 24 noiembrie 1983 şi ratificată de România prin Legea nr. 304/2005 prevăd acordarea acestor compensaţii pentru infracţiunile intenţionate comise cu violenţă, fără a proceda la o enumerare a acestora sau la o individualizare a unor anumite categorii de infracţiuni. Legea 211/2004 în varianta actuală nu acoperă sfera infracţiunilor avute în vedere de directiva sau de convenţia menţionată.
Totodată, se instituie o procedură specială pentru depunerea şi transmiterea cererilor de compensaţie financiară pentru cazurile în care o persoană este victima unei infracţiuni intenţionate comise cu violenţă pe teritoriul unui alt stat membru al Uniunii Europene decât cel în unde locuieşte. În aceste situaţii Directiva 2004/80/CE prevede desemnarea pe teritoriul fiecărui stat a unei autorităţi responsabile cu asistenţa victimei, autoritate care are atribuţii în ceea ce priveşte primirea cererilor de compensaţie financiară, transmiterea acestora către autoritatea de decizie din statul pe al cărui teritoriu a fost comisă infracţiunea, furnizarea de informaţii şi indicaţii solicitantului, precum şi sprijinirea autorităţii de decizie în audierea victimei, martorului sau altor persoane care pot oferi informaţii pentru soluţionarea cererii de compensaţie financiară. În sensul celor de mai sus, prezenta ordonanţă de urgenţă desemnează Ministerul Justiţiei ca autoritate responsabilă cu asistenţa în domeniu.

     Comisia pentru acordarea de compensaţii financiare victimelor infracţiunilor din cadrul Tribunalului Bucureşti va fi formată din minim 3 judecători desemnaţi în condiţiile Legii nr. 211/2004.  Acest număr a fost stabilit la minim       3 persoane având în vedere numărul crescut de cereri pe care aceştia urmează să le  soluţioneze.
   În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege susmenţionat în şedinţa din 20 februarie 2008. La lucrările comisiei a participat, în calitate de invitat, din partea Ministerului Justiţiei, doamna Bosoc Nicoleta - director.
Din numărul total de 28 membri ai Comisiei juridice, de disciplină şi imunităţi au participat 16 deputaţi.

 În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu majoritate de voturi ( 2 voturi împotrivă), să supună plenului Camerei Deputaţilor spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.113/2007 pentru modificarea şi completarea Legii nr.211/2004privind unele măsuri pentru asigurarea protecţiei victimelor infracţiunilor, în forma prezentată de iniţiator .
În raport cu obiectul şi conţinutul său, proiectul de lege face parte din categoria legilor ordinare. 

                   PREŞEDINTE,                                                  SECRETAR,

                  Sergiu ANDON                                                  George BĂEŞU
         Consilier,

    Nicoleta Grecu

